text: Унгария с "християнски план" за борба с глобалното затопляне | Клуб 'Z'
  Орбан: Защитата на Божието творение и природата е подчертано християндемократическа политика
  17.01.2020, 10:50 ч.
  последна редакция 17.01, 10:50 ч.
  Унгария представи алтернативен "християнски план" за борба с глобалното затопляне, предаде Франс прес, цитирана от БТА.
  Страната произвежда 90 на сто от енергията си чрез въглеродно неутрални източници - атомни и соларни централи.
  Орбан често се позовава на християнските ценности, за да оправдае своите действия. Това е една от причините за отказа му да приема имигранти от мюсюлмански страни.
  "Защитата на Божието творение и природата съгласно един библейски принцип е подчертано християндемократическа политика", заяви премиерът Виктор Орбан на пресконференция миналата седмица.
  Представянето на този екологичен план маркира еволюция в идеологията на ултраконсервативната партия на Орбан "ФИДЕС", чиито депутати често изразяват скептицизъм спрямо научните тези за климатичните промени.
  ЕП иска срок за Полша и Унгария да зачитат правото
  Приближените до правителството медии често поставят под съмнение връзката между човешката дейност и екстремните метеорологични явления.
  "Орбан не желае климатичните промени да бъдат тема само за левицата - нито в Унгария, нито в Европа. Затова се опитва да изгради консервативна "зелена" политика на десницата, която да стане противовес", обяснява Агостон Мраж - анализатор от института "Незьопонт".
  Унгария дълго време се противопоставяше на целите на Европейската комисия да се постигне въглеродно неутрална икономика до 2050 г. Тя се присъедини към мнозинството страни членки на ЕС през декември, след като получи от Брюксел отстъпка за производството на ядрена енергия, отбелязва АФП.
  Унгария, Виктор Орбан, християнски план, Фидес
  Господ е некадърник
  Permalink Submitted by Питащият on Fri, 01/17/2020 - 11:28
  Господ е некадърник , щом е създал по свой образ и подобие нещо толкова тъпо като човечеството или .... Ако копието е вярно с оригинала , значи самият бог е тъпанар . За съжаление истината е , че хората измислят боговете си и те приличат на тях и каквото са видели . Планетата вече е увредена жестоко , а населението продължава да расте . За следващите 30 години африканците ще се удвоят. Същото ще стане с много ислямски страни . Ако за нещо е прав Орбан, то е да не иска чужденци в Европа . Тя отдавна е пренаселена Плътност над 100 души на квадратен километър е лудост , а има места с 400 . Това е така защото обработваемата земя е по-малко от половината 39% и в това число влизат и пасища . С други думи на човек се падат под 4 декара обработваема земя за да се изхрани . При неполивни условия това е границата за много региони .